messages: Tutvu uudislooga ja esita sellele vastav lühikokkuvõte ühe või kahe lausega. Vasta alati ainult eesti keeles!
  
  Tekst:
  
  Ja nüüd peaks meil olema telefonil Reformierakonna esimees, majandusminister Andrus Ansip, tere õhtust. Tere õhtust. Kas ka teie jaoks tuli peaministri käitumine, see tähendab tänane käik presidendi juurde, kus ta esitas taotluse välisministri ametist tagandamiseks? Üllatusena? Jah, minu jaoks on see üllatus ja, ja muidugi ebameeldiv üllatus minu jaoks on peaministri käitumine täiesti arusaamatu. Ja ma olen seda meelt, et peaminister võlgneb nii Reformierakonnale kui ka eesti rahvale selgituse, milles konkreetselt seisneb välisminister Kristiina Ojulandi süü. Ma tean seda, et Kristiina Ojulandi käest ei ole mitte ükski salajast või konfidentsiaalset märget kandev dokument kaotsi läinud. Kas teil oli täna kohtumine peaministriga arutasite neid asju omavahel? Me kohtusime peaministriga innovatsiooniteadlikkuse tõstmise programmi avaüritusel ja selle ürituse lõpus oli olid pressiminutid ja enne kui peaminister üritused lahkus kolmveerand kaks ütles ta mulle, et ta kohtub kell kaks välisminister Kristiina Ojulandiga ja kavatseb teha välisministrile ettepaneku ise ametist tagasi astuda. Mille peale mina ütlesin, et, et ma pean seda täiesti põhjendamatuks nõudmiseks ja jään Kristiina Ojulandi toetama. Ma tahan, et ka Eesti rahvas saaks teada, missugused saladused on kaduma läinud, kelle käes need väidetavad saladused pidid olema ja kus nad siis on, kui neid nende inimeste käes ei ole, kes on nende saladuste hoidmise eest ka oma allkirja andnud. Mulle on teada see, et et paljudel juhtudel on tegemist positsioonidega, mida Eesti esindajad on esindanud esitanud siis Brüsselis erinevates nõukogudes ja vähemalt Meie ministeeriumis taolised positsioonid kannavad AK märget, ehk siis nad on mõeldud asutuse siseseks kasutamiseks ja ja nendel dokumentidel pealkiri, et juurdepääsu piirang kehtib kuni eelnõu vastuvõtmiseni Euroopa Liidu nõukogus, ehk siis kui positsioon esitatakse Brüsselis, siis esitatakse see ju kõigi 25 liikmesriigi juuresolekul ja peale selle seda ei saa rääkida enam mingisugusest sisulisest saladusest, see on täiesti avalik teade kõigile 25-le liikmesriigile. Aga välisminister, mis sellised dokumendid on kandnud, kas siis salajast või, või konfidentsiaalset märget ja ja nendel ei ole sellist automaatselt kustumist olnud. Nii et ma ei tahaks süüdistada ei eelmist ministrit ega ka eelmisi kantslereid ega, ega ka diplomaate selles, et, et nemad on riiki kuidagimoodi reetnud. Minu meelest on see saladuste asi väga tublisti üle müstifitseeritud ja, ja üleüldse tekib küsimus, et kui on 100 saladust kadunud, palju sellel väiksel riigil, siis üleüldse neid saladusi on, kas kõik saladused kadusid ära? Peaminister ütles, et tema silmis on välisminister usalduse kaotanud. Kas nüüd teie silmis on peaminister usalduse kaotanud? Ma ei kipuks nii karmi hinnanguid andma, mina usaldan välisministrit endiselt. Ma sooviksin, et peaminister selgitas oma samme. Vabariigi presidendil on aega kolm päeva selleks, et teha teatavaks oma otsus, aga, aga nagu me teame, seaduse järgi tal ei ole võimalik öelda ei ehk siis vabariigi president kolme päeva jooksul ütleb kindlasti ja aga nende, need kolm päeva on piisavalt pikk aeg, et, et ka vaba vabariigi peaminister saaks selgitada, milles konkreetselt on seisnenud Kristiina Ojulandi süü. Kuidas te näete koalitsiooni tulevikku? Kui peaministri selgitused rahuldavad meid, siis me ei saa rääkida kriisist. Kui need selgitused meid ei rahulda siis tuleb kahjuks kõnelda väga tõsisest kriisist valitsuses.
messages: user
messages: Peaminister Juhan Parts tegi president Arnold Rüütlile ettepaneku välisminister Kristiina Ojuland ametist vabastada (seoses Välisministeeriumist dokumendikadumistega). Reformierakonna esimehe Andrus Ansipi reageering - ta on ebameeldivalt üllatunud ja ootab peaministri selgitusi - kui need ei rahulda, on ees valitsukriis.
messages: assistant